**Приложение № 5 към чл. 4, ал. 1 от Наредбата за условията и реда за извършване на оценка на въздействието върху околната среда (Наредба за ОВОС)**

(Ново - ДВ, бр. 12 от 12.02.2016 г., изм. ДВ, бр. 62 от 2022 г., в сила от 5.08.2022 г.)

 **ДО**

 **ДИРЕКТОРА НА РИОСВ-**

 **ПЛОВДИВ**

**У В Е Д О М Л Е Н И Е**

**за инвестиционно предложение**

от фирма "**ЕМ ТРАНЗИТ" ЕООД**, ЕИК: 160112407

**УВАЖАЕМИ Г-Н/Г-ЖО ДИРЕКТОР,**

Уведомяваме Ви, че фирма "**ЕМ ТРАНЗИТ" ЕООД**

има следното инвестиционно предложение: „Обособяване на площадка за събиране, временно съхранение и разкомплектоване на излезли от употреба моторни превозни средства (ИУМПС), продажба на авточасти втора употреба“ находяща се в УПИ IV- 204 в кв. 1 по плана на Стопански двор № 2, с площ 3994 кв.м, с . Труд, общ. „Марица“, обл. Пловдив

Характеристика на инвестиционното предложение:

1. Резюме на предложението:

(посочва се характерът на инвестиционното предложение, в т.ч. дали е за ново инвестиционно предложение, и/или за разширение или изменение на производствената дейност съгласно приложение № 1 или приложение № 2 към Закона за опазване на околната среда (ЗООС)

„Обособяване на площадка за събиране, временно съхранение и разкомплектоване на излезли от употреба моторни превозни средства (ИУМПС), продажба на авточасти втора употреба“ находяща се в УПИ IV- 204 в кв. 1 по плана на Стопански двор № 2, с площ 3994 кв.м, с . Труд, общ. „Марица“, обл. Пловдив

Инвестиционно намерение предвижда обособяването на автоморга и търговия на авточасти в собствен имот на фирма „ЕМ ТРАНЗИТ“ ЕООД , находящ се в УПИ IV- 204 в кв. 1 по плана на Стопански двор № 2, с площ 3994 кв.м, с . Труд, общ. „Марица“, обл. Пловдив.

Ще се приемат ИУМПС от физически и/или юридически лица, временно ще се съхраняват на площадката на дружеството за последващо им третиране, а именно разкомплектоване.

Площадката е оградена с ограда и към нея, ще бъдат обособени следните функционални зони(участъци):

-Зона за приемане и съхранение на отпадъците(излезли от употреба превозни средства)

- Основна зона, върху която ще се осъществява разкомплектоването на ИУМПС(две халета) и съхраняват образуваните отпадъци от дейността по разкомплектоване

- Зона за складиране на авточастите

Образуваните от дейностите на площадката отпадъци с код и наименование съгласно Наредба № 2/23.07.2014 г. за класификация на отпадъците отпадъците (*Обн. ДВ. бр.66 от 8 Август 2014г., с посл. изм. и допизм. и доп. ДВ. бр.86 от 6 Октомври 2020г.),* ще се предаватна лица притежаващи разрешителен или регистрационен документ по чл. 35, ал. 1, съответно по чл. 35, ал. 2, т. 3-5 от ЗУО или 35, ал. 3 от ЗУО, въз основа на сключен писмен договор, а годните за повторна употреба компоненти, ще се продават като авточасти втора употреба.

Фирмата „ЕМ ТРАНЗИТ“ ЕООД притежава утвърдени работни листи от РИОСВ Пловдив съгласно Наредба № 2/23.07.2014 г. за класификация на отпадъците отпадъците (*Обн. ДВ. бр.66 от 8 Август 2014г., с посл. изм. и допизм. и доп. ДВ. бр.86 от 6 Октомври 2020г.)* за осъществяване на автосервиза дейност

Площадката е с изградена инфраструктура, която покрива изискванията за упражняване на дейността на дружеството . В момента фирмата „ЕМ ТРАНЗИТ“ ЕООД осъществява автосервиза дейност.

Разкомплектоването на ИУМПС ще се извършва на непропусклива бетонова повърхност в съществуващи халета.

Достъпът към обекта няма да се промени и ще се извършва от съществуващия вход, като няма необходимост от изграждане на нови пътища. Електрозахранването ще се осъществява, чрез съществуваща електропреносна мрежа. За реализацията и последващата експлоатация на ИП ще бъде осигурено 24-часова видеонаблюдение. Отпадъците генерирани от дейността на фирмата ще се съхраняват на обособени места и съдове, обозначени с табели за съответния код отпадък, а опасните отпадъци в заграден участък или обособено помещение с ограничен достъп. Авточастите втора употреба ще се съхраняват под навес на метални стелажи или в съществуващи халета. Секторът за временно съхранение на приетите ИУМПС е покрит с асфалтова настилка, като ще бъдат предприети всички мерки по ограничаване разливи на течности и/или замърсяване на почвата и околната среда. Във връзка с това няма да се налага извършването на мащабни строителни работи, което изключва изкопни дейности и използване на взривни устройства.

На територията на площадка при реализирането на ИП не се предвижда използването на производствени води и други природни ресурси. Дейността не е свързана с употреба на химични вещества и смеси. В обекта няма да са налични опасни химични вещества, посочени в приложение №3 на Закона за опазване на околната среда. Няма да се съхраняват на открито опасни вещества и смеси, не се очаква формиране на замърсени дъждовни води.

Инвестиционното предложение е ново за фирмата и попада в обхвата на Приложение 2, т. 11, буква „д“ на Закона за опазване на околната среда (ЗООС).

2.Описание на основните процеси, капацитет, обща използвана площ; необходимост от други свързани с основния предмет спомагателни или поддържащи дейности, в т.ч. ползване на съществуваща или необходимост от изграждане на нова техническа инфраструктура (пътища/улици, газопровод, електропроводи и др.); предвидени изкопни работи, предполагаема дълбочина на изкопите, ползване на взрив:

Площадката е с площ 3994 кв.м и е функционираща с автосервизна дейност. Съществуващата инфраструктура напълно ще задоволи нуждата за осъществяване на новата дейност на фирмата като автоморга.

На входа на площадката ще има ясен надпис за предназначението на площадката, вида на приеманите отпадъци, фирмата която го експлоатира, работно време и вид на приеманите отпадъци.

На територията на площадката ще се извършват следните дейности:

* Събиране, съхранение и разкомплектоване на ИУМПС;
* Съхранение на отпадъци, генерирани от дейността на дружеството;
* Търговска дейност с годни за повторна употреба авточасти и компоненти от ИУМПС;
* Автосервизна дейност.

На територията на площадката ще се извършват дейности по съхраняване и оползотворяване на следните отпадъци:

|  |  |  |  |
| --- | --- | --- | --- |
| Код на отпадъка | Наименование на отпадъка | Дейности | Прогнозни количества(тон/год.) |
| 16 01 04\* | Излезли от употреба превозни средства | **R13** –Съхраняване на отпадъци до извършване, на която и да е от операциите по оползотворяване от /R1 до R12/**R12-**Размяна на отпадъци за подлагане на някоя от дейностите с кодове R 1 — R 11 (предварителна обработка, разкомплектоване, разглобяване) | 500 |
| 16 01 06 | Излезли от употреба превозни средства, които не съдържат течности или други опасни компоненти | **R13** –Съхраняване на отпадъци до извършване, на която и да е от операциите по оползотворяванеот /R1 до R12/**R12-**Размяна на отпадъци за подлагане на някоя от дейностите с кодове R 1 — R 11 (предварителна обработка, разкомплектоване, разглобяване) | 100 |

Третирането на ИУМПС преминава основно през три етапа: събиране на старите автомобили от последния собственик; последващо третиране и отделяне на частите за повторна употреба и предаване на отделените отпадъци за оползотворяване и обезвреждане.

Рециклируемите отпадъци от разкомплектоване на ИУМПС ще се реализират на вътрешния или външен пазар‚ като се предават на лица притежаващи документ по чл. 35 от ЗУО за последващо рециклиране/обезвреждане.

Операциите по разкомплектоване на ИУМПС включват демонтиране от изкупените от физически или юридически лица бракувани автомобили на части, възли и детайли, като годните такива ще се предлагат за продажба на клиенти, а негодните както и всички източени течности (масла, антифриз и др.) класифицирани като отпадъци ще се сортират и съхраняват до предаването им за последващо третиране.

За ефективната дейност, извършвана на територията на площадката, за дейностите с ИУМПС са обособени участъци и сектори, както следва:

**Участък за събиране, съхранение и разкомплектоване на ИУМПС**

* **Сектор за приемане на ИУМПС -** На територията на сектора ше се извършва приемане на закупените бракувани автомобили. След това ще се насочват към съответния участък за последващо третиране – демонтиране, разглобяване. Участъкът, определен за тази дейност е в закрити помещения-две съществуващи халета, оборудвано с необходимия инвентар.
* **Сектор за източване на масла и демонтаж -** Приетите на територията на площадката ИУМПС ще се насочват в закритото производствено помещение(две съществуващи халета), на територията на което безопасно, без разливи ще се източват масла и др. течни нефтопродукти. Всички смазочни, хидравлични масла и др. течности от ИУМПС ще се събират и съхраняват в метални варели. Съдовете са изолирани от околната среда, надписани с обозначителни табели с кода и наименованието на съответния отпадък, съгласно Наредба №2/2014 год. за класификация на отпадъците. Формираните отпадъци ще се съхраняват до предаването им на лицензирани фирми за последващо третиране.

**Участък за съхранение на компонентите от разкомплектоване на ИУМПС**

* **Сектор за съхранение на разглобените автомобили -** Получените при разкомплектоването авточасти годни за повторна употреба ще се съхраняват в изградената за целта складова база и ще се предлагат за продажба на клиенти. Негодните компоненти от ИУМПС-купетата и формираните отпадъци ще се сортират и съхраняват до предаването им за последващо третиране въз основа на писмен договор с лица, притежаващи документ по чл. 35 от ЗУО.
* **Сектор за съхранение на образуваните при разкомплектоването отпадъци -** Всички опасни отпадъци, формирани от дейността на площадките ще се съхраняват разделно по подходящ начин, съгласно техния произход, вид, състав и характерни свойства, както и съгласно изискванията поставени в аналогичните наредби, касаещи специфичните отпадъци. Съдовете, в които ще се съхраняват събраните и формираните от дейността отпадъци ще са изолирани от околната среда; ше притежават корозивнна устойчивост спрямо веществата съдържащи се в отпадъците и материалът от който са изработени не взаимодейства с тях и ще са обозначени с табели за кода и наименованието на съответния отпадък, съгласно Наредба № 2 /2014 год.

Дейностите по третиране на ИУМПС ще се извършват съгласно изискванията и условията поставени в Наредбата за изискванията за третиране на отпадъци от моторни превозни средства(ДВ, бр.7/2013г., изм. и доп. ДВ, бр. 95/2013г.)

На територията на площадката няма да се извършва съхраняване на повече от 50 тона опасни отпадъци в един и същ момент от време.

При реализиране на ИП, не се налага да се извършват строителни работи. Не са предвидени изкопни дейности нито ползване на взрив.

За осъществяване на ИП ще се използва съществуваща пътна инфраструктура, без нужда от промяна и без необходимост от изграждане на нова.

Не се предвижда и изграждане на нов електопровод. Електрозахранването ще се осъществява, чрез съществуваща електропреносна мрежа

3. Връзка с други съществуващи и одобрени с устройствен или друг план дейности в обхвата на въздействие на обекта на инвестиционното предложение, необходимост от издаване на съгласувателни/разрешителни документи по реда на специален закон; орган по одобряване/разрешаване на инвестиционното предложение по реда на специален закон:

Няма връзка с други съществуващи и одобрени с устройствен или друг план дейности в обхвата на въздействие на обекта на инвестиционното предложение. За реализация на ИП е необходимо издаване на становище от РИОСВ-Пловдив. За последващата експлоатация на ИП е необходимо дружеството да подаде заявление за издаване на разрешение за извършване на дейности по третиране на отпадъци по глава V раздел I от ЗУО.

4. Местоположение:

(населено място, община, квартал, поземлен имот, като за линейни обекти се посочват засегнатите общини/райони/кметства, географски координати или правоъгълни проекционни UTM координати в 35 зона в БГС2005, собственост, близост до или засягане на елементи на Националната екологична мрежа (НЕМ), обекти, подлежащи на здравна защита, и територии за опазване на обектите на културното наследство, очаквано трансгранично въздействие, схема на нова или промяна на съществуваща пътна инфраструктура)

Собствен поземлен имот УПИ IV- 204 в кв. 1 по плана на Стопански двор № 2, с площ 3994 кв.м, с . Труд, общ. „Марица“, обл. Пловдив.

Инвестиционното предложение не попада в границите на защитени територии и зони, както и на територии за опазване на обектите на културното наследство.

Площадката се намира непосредствено до селищната граница на населеното място и не засяга обекти, подлежащи на здравна защита.

Инвестиционното предложение не е свързано с изграждане на нова или промяна на съществуваща инфраструктура.

Реализацията и последващата експлоатация на инвестиционното предложение е с локален характер и няма да окаже трансгранично въздействие.

5. Природни ресурси, предвидени за използване по време на строителството и експлоатацията:

(включително предвидено водовземане за питейни, промишлени и други нужди – чрез обществено водоснабдяване (ВиК или друга мрежа) и/или водовземане или ползване на повърхностни води и/или подземни води, необходими количества, съществуващи съоръжения или необходимост от изграждане на нови)

Не се предвиждат строително монтажни работи.

Имота е водоснабден. На територията на производствената площадка не се предвижда използването на производствени води. Водата за питейни нужди ще бъде бутилирана и ще се доставя от търговската мрежа.

 Електрозахранването ще се осъществи от съществуващата преносна мрежа на EVN.

Не се предвижда използване на други природни ресурси по време на експлоатацията.

6. Очаквани вещества, които ще бъдат емитирани от дейността, в т.ч. приоритетни и/или опасни, при които се осъществява или е възможен контакт с води:

Характерът на дейността от реализацията на ИП не води до замърсяване на подземните води, както и до промяна на техния режим. Не се очаква емитиране на опасни вещества във води и водни обекти. Предвид характера на обекта не се очакват кумулативни въздействия върху компонентите на околната среда по време на експлоатация. Разкомплектоването на ИУМПС ще се извършва в специално обособен участък с непропусклива повърхност в съществуващи халета и не се очаква да окаже отрицателно въздействие върху режима на подземните води и общото състояние на водните екосистеми. Няма да се съхраняват на открито опасни вещества и смеси, не се очаква формиране на замърсени дъждовни води.

7. Очаквани общи емисии на вредни вещества във въздуха по замърсители:

Дейностите по събиране, съхраняване и разкомплектоване на ИУМПС не предполага емисии в атмосферния въздух и съответно-обособяване на точкови източници на емисии в атмосферата. Не са предвидени инсталации и процеси, свързани с изгаряне и отделяни на вредни вещества във въздуха, като например горивни инсталации за производствени нужди. Административно-битовите зони се отопляват с електроенергия.

8. Отпадъци, които се очаква да се генерират и предвиждания за тяхното третиране:

При експлоатация на площадка за разкомплектоване на ИУМПС ще се генерират следните отпадъци:

Битови отпадъци с код 20 03 01- от административно битовата дейност на обслужващия персонал. Ще се събират на обособено за целта място и ще се предават на сметосъбиращата фирма обслужваща с. Труд.

Производствени отпадъци:

Отпадъци от опаковки от доставените материали, консумативи и суровини за обслужване на дейността на фирмата:

15 01 01-хартиени и картонени опаковки

15 01 02-пластмасови опаковки

15 01 10\*- Опаковки, съдържащи остатъци от опасни вещества или замърсени с опасни вещества

Отпадъци от разкомплектоване на ИУМПС:

13 02 05\*- Нехлорирани моторни, смазочни и масла за зъбни предавки на минерална основа

13 02 08\*- Други моторни и смазочни масла и масла за зъбни предавки

15 02 02\*- Абсорбенти, филтърни материали, кърпи за изтриване и предпазни облекла, замърсени с опасни вещества

16 01 03 - Излезли от употреба гуми

16 01 07\* - Маслени филтри

16 01 13\* - Спирачни течности

16 01 14 - Антифризни течности, съдържащи опасни вещества

16 01 17 - Черни метали

16 01 18 - Цветни метали

16 01 19 - Пластмаси

16 01 20 - Стъкла

16 01 99 - Отпадъци, неупоменати другаде

16 06 01\* -Оловни акумулаторни батерии

 Формираните от дейността на дружеството отпадъци ще бъдат събирани и съхранявани на обособени места, в съдове с обозначени код и наименование, като ще се вземат всички мерки за недопускане на смесването помежду им, както и на опасни с неопасни такива.

За упражняване на автосервизната дейност фирма „ЕМ ТРАНЗИТ“ ЕООД притежава утвърдени работни листове от РИОСВ Пловдив.

Годните за повторна употреба авточасти и компоненти от разкомплектованите ИУМПС ще се продават на физически или юридически лица. Негодните за повторна употреба компоненти ще се предават като отпадъци с код и наименование съгласно Наредба №2/23.07.2014 г. за класификация на отпадъците за последващо оползотворяване и/или обезвреждане на лица притежаващи съответните мощности и документ по чл. 35 от ЗУО, само въз основа на сключен писмен договор.

Всички отпадъци се съхраняват разделно, в зависимост от техния вид, произход и състав, в съдове за съхранение на отпадъци, обозначени с табели, съдържащи съответния код и наименование на отпадъка, съгласно Наредба № 2 за класификация на отпадъците

9. Отпадъчни води:

(очаквано количество и вид на формираните отпадъчни води по потоци (битови, промишлени и др.), сезонност, предвидени начини за третирането им (пречиствателна станция/съоръжение и др.), отвеждане и заустване в канализационна система/повърхностен воден обект/водоплътна изгребна яма и др.)

В населеното място има изградена канализационна мрежа. Отпадните води, които ще се генерират при реализиране и експлоатацията на ИП са битово – фекални и дъждовни.

Битово-фекалните води от жизнената дейност на персонала в обекта ще се заустват в съществуваща канализационна мрежа на с. Труд.

Няма да се извършват дейности с отпадъци на открито, поради което не се очаква контакт на дъждовните води със замърсени отпадъци или опасни вещества. Дъждовните отпадни води са условно чисти и ще се оттичат в зелените площи на площадката.

От дейността не се формират производствени отпадъчни води.

10. Опасни химични вещества, които се очаква да бъдат налични на площадката на предприятието/съоръжението, както и капацитета на съоръженията, в които са очаква те да са налични:

(в случаите по чл. 99б ЗООС се представя информация за вида и количеството на опасните вещества, които ще са налични в предприятието/съоръжението съгласно приложение № 1 към Наредбата за предотвратяване на големи аварии и ограничаване на последствията от тях)

На територията на обекта няма да се съхраняват опасни веществата от списъка в приложение № 3 на ЗООС.

 Отпадъците с код 160104\* не попадат в приложение № 3 на ЗООС съгласно публикуваното на сайта на МОСВ: Немско ръководство за класификация на отпадъците в съответствие с Директива 2012/18/ЕО(Директива Севезо III).

Всички опасни отпадъци, формирани от разкомплектоването на ИУМПС: демонтирани части, замърсени с масла; оловни акумулатори; филтри; течности, съдържащи се в ИУМПС /смазочни масла, масла от предавателни кутии, трансмисионни масла, хидравлични масла, охлаждащи течности, антифриз, спирачни течности и др./ ще се съхраняват разделно по подходящ начин, съгласно техния произход, вид, състав и характерни свойства, както и в съответствие с изискванията поставени в Наредбата за отработените масла и отпадъчните нефтопродукти (обн. ДВ. бр.2 от 8 Януари 2013г., с посл. изм. и доп) и аналогични наредби, касаещи специфичните отпадъци.

Ще бъде осигурено периодичното им предаване за последващо третиране, рециклиране, оползотворяване и/или обезвреждане на фирми притежаващи документ по чл. 35 от ЗУО.

 Общото количество на временно съхраняваните опасни отпадъци на площадката, в един и същи момент от време, няма да надвишава 50 тона, което ще бъде видно и от съответните отчетни документи за приетите и предадените количества опасни отпадъци.

І. Моля да ни информирате за необходимите действия, които трябва да предприемем, по реда на глава шеста ЗООС.

Моля, на основание чл. 93, ал. 9, т. 1 ЗООС да се проведе задължителна ОВОС, без да се извършва преценка.

ІІ. Друга информация (не е задължително за попълване)

Моля да бъде допуснато извършването само на ОВОС (в случаите по чл. 91, ал. 2 ЗООС, когато за инвестиционно предложение, включено в приложение № 1 или в приложение № 2 към ЗООС, се изисква и изготвянето на самостоятелен план или програма по чл. 85, ал. 1 и 2 ЗООС) поради следните основания (мотиви):

…………………………………………………………………………………………………

…………………………………………………………………………………………………

**Прилагам:**

1. Документи, доказващи обявяване на инвестиционното предложение на интернет страницата на възложителя, ако има такава, и чрез средствата за масово осведомяване или по друг подходящ начин съгласно изискванията на чл. 95, ал. 1 от ЗООС.

2. Документи, удостоверяващи по реда на специален закон, нормативен или административен акт права за иницииране или кандидатстване за одобряване на инвестиционно предложение.

3. Други документи по преценка на уведомителя:

3.1. допълнителна информация/документация, поясняваща инвестиционното предложение;

3.2. картен материал, схема, снимков материал в подходящ мащаб.

4. Електронен носител – 1 бр.

5.  Желая писмото за определяне на необходимите действия да бъде издадено в електронна форма и изпратено на посочения адрес на електронна поща.

6.  Желая да получавам електронна кореспонденция във връзка с предоставяната услуга на посочения от мен адрес на електронна поща.

7.  Желая писмото за определяне на необходимите действия да бъде получено чрез лицензиран пощенски оператор.

Дата: 01.04.2024 Уведомител:

 (подпис)